**ШРИ ЛАНКА И МАЛДИВИ**

Индивидуална програма – заминаване всяка седмица

5 нощувки в Шри Ланка + 3 нощувки на Малдиви

Самолетна програма

11 дни/ 8 нощувки

Програма

**Ден 1**

Отпътуване от летище София за Коломбо с прикачване през Дубай.

**Ден 2 Коломбо – Пинавала - Дамбула**

Пристигане в Коломбо. Посрещане от фирмата партньор , трансфер до Пинавала – посещение на Приют за слонове. Той е създаден през 1975г. Уникално място, където животните се движат свободно в естествена среда, което е главна туристическа атракция на региона. Можете да наблюдавате как се хранят малките слончета в определени часове на деня, както и забавното взимане на баня – преживяване, което никога не може да бъде усетено навсякъде другаде по земята! Трансфер от Пинавала до Дамбула. Настаняване и вечеря в хотел Amaya Lake 5\* или подобен. Нощувка.

**Ден 3 Дамбула – Минерия – Полонарува – Дамбула**

Закуска. Отпътуване за Национален парк Минерия. Паркът е с големина около 8889 хектара. Растителните и животинските видове са от голямо разнообразие - около 160 вида птици, 25 вида влечуги, 78 вида пеперуди, различни видове земноводни, риби, диви слонове и др. Трансфер до Полонарува. Полонарува (Polonnaruwa) е била втората столица на Шри Ланка, построена през XI и XIIв., признат за културно наследство. Градът е свидетелство за културата и религиозните вярвания на древността. Тук могат да се видят руините на Кралския дворец, скалният храм на Буда Гал Вихарая (Gal Viharaya) със статуи на Буда в различни пози. Интерес представлява седемметровата статуя на Буда с необичайно скръстени на гърдите ръце. Счита се, че статуите, които могат да бъдат видени тук подчертават не божествената, а човешката същност на духовния учител. В своеобразния град-музей Полонарува са и запазените останки на къщата Watadage, известна с красивите си каменни релефи и каменна стража. Връщане в хотела. Вечеря. Нощувка.

 **Ден 4 Дамбула - Сигирия – Дамбула**

Закуска. Отпътуване до Сигирия. Посещение на Лъвската скала и заобикалящите я симетрични градини. Заедно те образуват древен град, наречен „Град на Боговете“. Лъвската скала е покрита със стенописи и фрески в стил „Гупта“, открити в индийските пещери на Аджанта. До 14 век мястото се използва като будистки манастир. Това е един от най-добре запазените примери за древно градоустройство. Градините на Сигирия представляват една от най-важните части на комплекса, тъй като са едни от най-старите изкуствено озеленени градини в света. Те са разделени на три различни, но свързани форми: водни градини, пещерни и скални градини и терасовидни градини. Връщане в хотела. Вечеря. Нощувка.

**Ден 5 Дамбула – Матале - Канди**

Закуска. Малкото градче Дамбула привлича туристите с огромния пещерен комплекс (повече от 80 пещери) и Златния пещерен храм. Мястото е част от съкровищницата на ЮНЕСКО, скалните рисунки тук са на 2000 години, а статуите на Буда – повече от 150 на брой. На входа на храма се издига 30-метрова статуя на Буда, а към петте храмови пещери, всяка от които със собствено име, отвежда каменно стълбище. Мястото е превърнато в храм още през I век преди новата ера от крал Валагамба. Било е в знак на благодарност, защото кралят намерил убежище тук. Следващите владетели са правили преобразувания, но най-същественото от тях принадлежи на Ниснака Мала. Последният наредил интериорът на храма да бъде покрит с позлата. Отпътуване за Канди, по пътя посещение на Градина за подправки. Посещението в градината за подправки и билки е истинско удоволствие за сетивата на туристите. Възможност е и за запознаване с технологията на отглеждането и поддържането на растенията. Готовата продукция от подправки и билки се продава в малките магазинчета на Матале. Трансфер от Матале до Канди. Канди е последната столица на шриланкските крале. Днес е вторият по икономическа значимост град в страната след Коломбо. Градът е изключително живописен, наричат го огърлицата на река Махавели – най-дългата (335 км) река в Шри Ланка. Канди е свещено място за будистите. В скромен храм, на брега на изкуствено езеро се пази една от най-значимите за тази религия реликви – свещният зъб на Буда. Будистите вярват в нейните изключителни свойства, както и в големите нещастия, които могат да ги сполетят, ако реликвата бъде изгубена. Поради тази причина храмът е отворен за поклонници и туристи, но е и много добре защитен. Ступата със зъба на Буда се показва само веднъж годишно. Това е времето, в което Канди събира стотици хиляди будисти от цял свят на няколкодневни тържества. Настаняване в хотел Amaya Hills 5\* или подобен. Вечеря. Нощувка.

**Ден 6 Канди – Парадения – Нувара Елия**

Закуска. Отпътуване към Парадения. Посещение на Ботаническата градина. Тя е с площ 147 хектара и е най-голямата на острова. Градината включва повече от 4000 вида растения, включително орхидеи, подправки, лечебни растения и палмови дървета. Трансфер до Пинавала. Посещение на приют за диви слонове. Той е създаден през 1975г. Уникално място, където животните се движат свободно в естествена среда, което е главна туристическа атракция на региона. Следва разглеждане на Чаена плантация. Шри Ланка, чай и туризъм са думи, които

не могат да бъдат разделени. Направете обиколка на буйните зелени плантации на един от най-добре цейлонски чайове в света! Отпътуване към Нувара Елия. Настаняване в хотел Araliya Red 4\* или подобен. Вечеря. Нощувка.

 **Ден 7 Нувара Елия – Коломбо – Мале**

Закуска и освобождаване на хотела. Трансфер до Коломбо за полет до Мале, Малдиви. Кацане на летището в Мале и трансфер до хотел Adaaran Hudhuranfushi 4\* на база All Inclusive или подобен. Свободно време. Нощувка.

**Ден 8 Малдиви**

Закуска. Свободно време за плаж и водни активности. Нощувка.

**Ден 9 Малдиви**

Закуска. Свободно време за плаж и водни активности. Нощувка.

**Ден 10 Малдиви – София**

Закуска. Свободно време. Трансфер до летището в Мале и полет до София с прикачване в Дубай.

**Ден 11**

Пристигане в София.

|  |  |  |
| --- | --- | --- |
| **Период на пътуване** | **Възрастен в двойна стая** | **Възрастен в единична стая** |
| 02.10.2022 | 2509€/4907 лв. | 2990€/5848 лв. |
| 09.10.2022 | 2509€/4907 лв. | 2990€/5848 лв. |
| 16.10.2022 | 2509€/4907 лв. | 2990€/5848 лв. |
| 23.10.2022 | 2509€/4907 лв. | 2990€/5848 лв. |
| 30.10.2022 | 2509€/4907 лв. | 2990€/5848 лв. |

**Цената включва:**

* Самолетен билети София – Коломбо / Мале - София с прикачване през Дубай, Истанбул, Доха и др. с включени летищни такси;
* Самолетен билет Коломбо – Мале;
* Ръчен и чекиран багаж;
* 5 нощувки в Шри Ланка на база закуска и вечеря:
* 3 нощувки в хотел 4\* в Дамбула;
* 1 нощувка в хотел 4\* в Канди;
* 1 нощувка в хотел 4\* в Нувара Елия ;
* 3 нощувки на Малдиви на база All Inclusive;
* Екскурзионна програма в Шри Ланка – Пинавала, Минерия , Дамбула, Полонарува, Сигирия, Матале, Канди;
* Всички трансфери по програмата;
* Входни такси по упоменатите екскурзии;
* Климатизиран транспорт и английскоговорящ местен екскурзовод;
* Медицинска застраховка с покритие 10 000 евро със ЗД”Евроинс”;

**Цената не включва:**

* Онлайн виза за Шри Ланка - 35 щ.д., издава се от ТО;
* ПСР тестове – при необходимост, ТО издава ваучери за 20 % отстъпка в лаборатории Рамус;
* Лични разходи;
* Такси за видеоснимане по посещаваните обекти ;
* Бакшиши;
* Допълнителни екскурзии ;
* Храненето по маршрутите, извън включените в цената;
* Застраховка „Отмяна на пътуване“ със ЗД Евроинс ( покрива евентуално разболяване от COVId-19)

\*Поради динамично променящата се епидемична обстановка, за актуалните изисквания за влизане в страната, туристите ще бъдат информирани при наближаване на пътуването.

* Международен паспорт с мин. Валидност 6 месеца след датата на връщане!
* За деца до 18 години, пътуващи с един или без родител е нужна нотариална заверка от единия или двамата родители.
* Не се изисква имунизация

 **Условия за записване:**

* Депозит в размер на 50% от пакетната цена
* Доплащане 45 дни преди тръгване – 100 %

**Такси за прекратяване:**
Записаните туристи могат да прекратят договора при заплащане на следните такси за прекратяване:
1. От деня, следващ деня на подписване на договора до 65 календарни дни преди датата на отпътуване  - такса в размер на 100 лв. на турист, (ако това не противоречи на анулационните условия на авиопревозвача при закупени самолетни билети и анулационните срокове за хотелско настаняване);
2. Прекратяване от 64 до 45 дни преди датата на отпътуване – таксата за прекратяване е в размер на 50% от цената на организираното пътуване в лева;
3. Прекратяване от 44 до 30 дни преди датата на отпътуване таксата за прекратяване е в размер на 80% от цената на организираното пътуване в лева;
4. Прекратяване под 30 дни до датата на отпътуване таксата  за прекратяване е в размер на 100% от цената на организираното пътуване в лева.

**Забележки:**

* Посочените пакетни цени са калкулирани при курс на лева спрямо долара 1 USD = 1.82 лева. В случай, че обменният курс се завиши или намали с 5 или повече процента, туроператорът си запазва правото да внесе корекция в общата пакетна цена.
* Минимален брой туристи за осъществяване на пътуване: 1
* Програмата е индивидуална. Не е предвиден водач от България.
* Цената на самолетните билети е калкулирана в икономична класа, подлежи на препотвърждение и сумата по издадените самолетни билети е невъзвръщаема.
* Пакетната цена е калкулирана на база 8 нощувки, ТО може да предложи различен брой нощувки според желанията на клиента.
* Самолетните билети не са със специфична авиокомпания, клиентът може да избира според наличните полети и АК,  ако има предпочитания. Възможно  е доплащане за бизнес и първа класа.
* Няма допълнителни санитарни и медицински изисквания за пътуването

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 03700100003838 на „ЗАСТРАХОВАТЕЛНО ДРУЖЕСТВО ЕВРОИНС” АД.